
Mkurugenzi wa Uwezeshaji wa Makampuni ya GSM Mhadisi Hersi Said amesema klabu Yanga haikuwa na mpango wa kumsajili winga Luis Miquissone kwenye dirisha dogo la usajili lilopita. Akizungumza leo Juni 3 2020,Katika mahojiano na kipindi cha Sports Arena kinachorushwa na kituo cha Wasafi Fm amesema wataleta winga mwingine mkali zaidi ya Luis. “Hatujawahi kuzidiwa Kete na wala hatujawahi kumuhitaji huyo mchezaji. Winga wa kulia anayeshuka hapa anatoka ligi bora Afrika. Ficha jina la Nchi” amesema. Aidha Mhadisi Hersi amesema kocha mkuu wa klabu hiyo Luc Emery atarejea nchini muda wowote kwanzia sasa kwani alikosa ndege ya kumrejesha lakini wanafanya utaratibu kocha afike kabla ya ligi kuanza. “Kocha alikosa ndege kutokana na uhaba kwani ndege ndio zimeanza kutua Tusubiri atarejea” amesema.